stanford-oval/wikipedia huggingface dataset:
ต่ง เจี้ยนหฺวา
ชีวิตช่วงต้น

ต่ง เจี้ยนหฺวา เกิดเมื่อวันที่ 7 กรกฎาคม 2480 ที่เมืองเซี่ยงไฮ่ประเทศจีน ในครอบครัวพ่อค้าพอมีฐานะ แต่ในวัย 12 ครอบครัวของเขาต้องอพยพลงมาอยู่ที่ฮ่องกงหลังจากที่พรรคคอมมิวนิสต์จีนสถาปนาการปกครองระบอบคอมมิวนิสต์ขึ้นภายในประเทศเมื่อปี 2492 ซึ่งต่งก็ได้เรียนในฮ่องกงก่อนจะถูกส่งไปเรียนต่อต่างประเทศในอังกฤษและอเมริกา ก่อนจะกลับเข้ามาดำเนินการธุรกิจของครอบครัวอีกครั้งหลังจากเรียนจบ ซึ่งหลังจากพ่อของเขาเสียชีวิตไปในปี 2524 ต่งก็ได้เข้าควบคุมและดำเนินการกิจการของบริษัท Orient Overseas Container Line (OOCL) ต่อ อย่างไรก็ตามเมื่อเขาเข้ามาบริหารกิจการของบริษัทเขาก็เจอกับสภาพเศรษฐกิจที่ไม่ดี และเกิดปัญหาหนี้จนในที่สุดบริษัทก็ต้องยื่นล้มละลายไป แต่ในช่วงวิกฤตินั้นเฮนรี่ ฟอคนักธุรกิจชาวฮ่องกงผู้มีความสัมพันธ์อันดีกับรัฐบาลจีนได้ยื่นมือเข้ามาช่วยเหลือและได้ใช้เส้นสายของตัวเองในการทำให้รัฐบาลจีนช่วยอุ้มบริษัทของเขาเอาไว้ ซึ่งด้วยผลพวงในครั้งนี้ทำให้เข้ามีความสัมพันธ์และรู้จักกับคนระดับสูงภายในพรรคคอมมิวนิสต์หลายคน เช่น เจียง เจ๋อหมิน
หลังจากเหตุการณ์ความช่วยเหลือในครั้งนั้น ทำให้ต่ง เจี้ยนหฺวา เริ่มเข้ามีบทบาททางการเมืองมากขึ้น ในขณะเดียวกันรัฐบาลจีนก็ต้องการยกระดับการเจรจาระหว่างจีนกับอังกฤษในเรื่องของการคืนเกาะฮ่องกงมากขึ้น จีนต้องการคนฮ่องกงที่มีชื่อเสียงหรือมีบทบาททางเศรษฐกิจในการกดดันรัฐบาลฮ่องกงอีกทางหนึ่ง ต่งใช้จุดนี้เริ่มเดินในเส้นทางการเมือง จนในที่สุดเมื่อมีการประกาศอย่างเป็นทางการว่าอังกฤษจะส่งมอบเกาะฮ่องกง เขาก็ได้เข้าร่วมในสภาร่างธรรมนูญการปกครอง ในการร่างธรรมนูญการปกครองของฮ่องกง (Basic Law) และรับแต่งตั้งให้เป็นรัฐมนตรีของคณะรัฐมนตรีในรัฐบาลของคริส แพตเทิน ก่อนจะลงรับการเลือกตั้งชิงตำแหน่งผู้นำสูงสุดของเขตบริหารพิเศษฮ่องกงในปี 2539 ซึ่งในตอนที่ลงนั้นเขาเป็นม้ารองบ่อนที่แทบไม่มีใครรู้จัก และยังมีบารมีทางการเมืองที่น้อย แต่ด้วยแรงสนับสนุนจากรัฐบาลจีนโดยเฉพาะจากเจียง เจ๋อหมิน ทำให้เขามีฐานเสียงมากขึ้นและชนะการเลือกตั้งจากคณะกรรมการเลือกตั้งที่รัฐบาลปักกิ่งเลือกขึ้นมา และขึ้นเป็นผู้นำเขตบริหารพิเศษฮ่องกงคนแรกหลังจากที่ฮ่องกงกลับสู่ดินแดนจีนอีกครั้ง
ผู้นำเขตบริหารพิเศษฮ่องกง > รัฐบาลสมัยแรก

หลังจากเข้ามากุมบังเหียน รัฐบาลก็ออกนโยบายที่มุ่งเน้นไปยังโครงสร้างสามกลุ่ม ประกอบด้วย การเคหะ สังคมผู้สูงอายุและภาคการศึกษาโดยเฉพาะเรื่องการเคหะเพราะฮ่องกงประสบปัญหาผู้คนล้นเมืองทำให้ต่งมองว่าฮ่องกงควรจะมีการสร้างแฟลตราคาถูกเพื่อให้คนทั่วไปมีที่อยู่อาศัยเป็นหลักเป็นแหล่ง โครงการของรัฐบาลมองว่าควรจะมีการสร้างแฟลตหรือการเคหะจำนวน 85,000 ยูนิตในแต่ละปี ซึ่งจะเพียงพอและช่วยทำให้คนมีที่อยู่อาศัยได้ อย่างไรก็ตามภายหลังการเข้ามาบริหารรัฐบาลของต่งก็ถูกพิษเศรษฐกิจเล่นงานจากวิกฤติเศรษฐกิจเอเชียปี 2540 ทำให้โครงการที่ต้องใช้เงินเป็นจำนวนมากต้องถูกระงับไป
อย่างไรก็ตามภายใต้การบริหารงานของต่ง เจี้ยนหฺวา โครงการหลายอย่างมักจะถูกตั้งคำถามจากสาธารณชนตลอดจนรัฐบาลกลาง โดยเฉพาะอย่างยิ่งกับการเอื้อพรรคพวกเพราะโครงการหลายอย่างมักจะถูกสร้างขึ้นเพื่อเอื้อประโยชน์กับกลุ่มธุรกิจอื่น เช่น โครงการ Cyberport อันเป็นโครงการสวนขนาดใหญ่ก็ถูกตั้งคำถามว่าเอื้อประโยชน์การประมูลโครงการให้กับมหาเศรษฐีริชาร์ด ลี หรือการจัดการพื้นที่ของฮ่องกงดิสนีย์แลนด์ด้วยการปล่อยเช่าพื้นที่ด้วยสัญญา 50 ปี และโครงการการสร้างคาสิโนในฮ่องกง นอกจากนี้รัฐบาลต่งยังถูกมองว่าไม่มีประสิทธิภาพในการบริหารสิ่งต่าง ๆ เช่น การรับมือการระบาดของไข้หวัดนกที่ระบาดครั้งใหญ่ การจัดการสนามบิน หรือการรับมือประชากรที่ขยายตัวเพิ่มสูงขึ้น ส่งผลทำให้ในช่วงปี 2545 คะแนนของต่งตกต่ำลงอย่างรวดเร็ว และเขาเหลือความนิยมแค่เพียง 47 เปอร์เซ็นต์เท่านั้น
ผู้นำเขตบริหารพิเศษฮ่องกง > รัฐบาลสมัยที่สอง

แม้จะเผชิญกับเสียงวิพากษ์วิจารณ์จำนวนมาก แต่ต่ง เจี้ยนหฺวาก็ลงสมัครรับเลือกตั้งเป็นผู้นำฮ่องกงอีกครั้งในปี 2545 ซึ่งในการเลือกตั้งครั้งนี้ไม่มีใครลงสมัครชิงเป็นคู่แข่ง และแม้ว่าความนิยมจะตกต่ำแต่คนที่เลือกไม่ใช่ประชาชน แต่เป็นรัฐบาลจีนทำให้เขายังสามารถชนะการเลือกตั้งและเข้าบริหารฮ่องกงได้อีกวาระหนึ่ง
ผู้นำเขตบริหารพิเศษฮ่องกง > รัฐบาลสมัยที่สอง > การปฏิรูปกลไกราชการ

การบริหารงานในฐานะรัฐบาลทำให้เขารู้ว่ากลไกของหน่วยงานราชการในฮ่องกงค่อนข้างที่จะเชื่องช้าและค่อนข้างที่จะไร้ประสิทธิภาพในการสั่งการ ดังนั้นเมื่อเขาเข้ามาอยู่ในตำแหน่งเป็นสมัยที่สองจึงทำการปฏิรูประบบกลไกราชการเสียใหม่ให้มีความรวดเร็วมากขึ้น ระบบใหม่ที่ต่งต้องการนั้นถูกเรียกกันว่า ระบบแบ่งข้าราชการตามสายงานที่รับผิดชอบ (Principal Officials Accountability System) ซึ่งกลไกระบบราชการแต่เดิมของฮ่องกงนั้น บางตำแหน่งระดับสูงเช่นรัฐมนตรีว่าการกระทรวง ปลัดกระทรวง หรือแม้แต่เจ้าหน้าที่ระดับสูงต่าง ๆ ล้วนแล้วแต่มาจากการไต่เต้าตำแหน่งตามความสามารถและผลงาน แต่ในการปฏิรูประบบใหม่นี้ให้อำนาจผู้บริหารสูงสุดในการแต่งตั้งคนเข้าไปยังตำแหน่งต่าง ๆ ได้เลย โดยเฉพาะตำแหน่งพวกเจ้ากระทรวงที่ไม่ต้องรอการอนุมัติหรือการแต่งตั้งจากหน่วยงานอื่น ซึ่งจากการปฏิรูประบบราชการใหม่นี้ยังเอื้อให้ผู้นำสภานิติบัญญัติที่เป็นสองพรรคใหญ่ฝ่ายโปรจีนสามารถเข้ามาสู่สภาบริหาร (คณะรัฐมนตรี) ได้โดยตำแหน่ง ยิ่งทำให้พลังของพรรคการเมืองฝ่ายประชาธิปไตยยิ่งอ่อนแอลงเข้าไปอีก
ผู้นำเขตบริหารพิเศษฮ่องกง > รัฐบาลสมัยที่สอง > วิกฤติการ์ณทางการเมืองใน 2546

เมื่อปี 2546 รัฐบาลฮ่องกงพยายามผ่านร่างกฎหมายในการออกกฎหมายความมั่นคง ตลอดจนเพิ่มบทบัญญัติในธรรมนูญการปกครองฮ่องกงมาตรา 23 ที่ว่าด้วยการลิดรอนสิทธิมนุษยชน สิทธิในการแสดงออก ตลอดจนกิจกรรมทางการเมือง นักข่าว นักหนังสือพิมพ์ นักกฎหมาย สิ่งนี้ทำให้ชาวฮ่องกงไม่พอใจเป็นอย่างมาก เพราะกระบวนการการออกกฎหมายและแสดงความมั่นคงทางการเมืองของรัฐบาลต่งนั้น มีมากกว่าการจัดการโรคไข้หวัดใหญ่และโรคซาร์ที่ระบาดจนมีคนตายไปเป็นจำนวนมาก และมองว่านี่เป็นกระบวนการในการปิดปากประชาชนไม่ให้วิพากษ์วิจารณ์การทำงานของรัฐบาล จนในที่สุดก็นำไปสู่การลุกฮือของมวลชนกว่า 600,000 คน ที่ประท้วงตามท้องถนน เพื่อเรียกร้องให้ถอนกฎหมายนี้และให้ต่ง เจี้ยนหฺวา ลาออกจากตำแหน่งผู้บริหารสูงสุดของฮ่องกง ผลจากการประท้วงในครั้งนั้นทำให้บุคคลสำคัญหลายคนในรัฐบาลและสภาต้องลาออก เช่น หัวหน้าพรรคเสรีนิยมอย่างเจมส์ เถียนที่เป็นสมาชิกสภาบริหารก็ตัดสินใจลาออก เช่นเดียวกับรัฐมนตรีกระทรวงมหาดไทย และรัฐมนตรีกระทรวงการคลังที่เป็นตำแหน่งใหญ่ในฮ่องกงตอนนั้นตัดสินใจลาออกเช่นเดียวกัน พร้อมกันนั้นรัฐบาลก็ผ่อนปรนท่าทีด้วยการถอนข้อกฎหมายนั้นออกไปจากฮ่องกง
ผู้นำเขตบริหารพิเศษฮ่องกง > รัฐบาลสมัยที่สอง > ลาออก

สถานการณ์ในช่วงขวบปีสุดท้ายของต่ง เจี้ยนหฺวา ค่อนข้างที่จะย่ำแย่เป็นอย่างมาก นอกจากเสียวิพากษ์วิจารณ์จากคนภายในแล้ว การเปลี่ยนแปลงภายในของพรรคคอมมิวนิสต์จีนที่ทำให้หู จิ่นเทาขึ้นมาเป็นใหญ่ในพรรคคอมมิวนิสต์จีน หูยังเริ่มวิพากษ์วิจารณ์ต่งออกสื่อมากขึ้น พร้อมกับกดดันให้ต่งลงจากอำนาจ นอกจากนี้พวกนักธุรกิจชั้นนำและกลุ่มนักธุรกิจต่าง ๆ เริ่มให้การสนับสนุนโดนัลด์ จางในการขึ้นสู่ตำแหน่งผู้บริหารเขตพิเศษฮ่องกงคนต่อไปมากขึ้น แรงกดดันนี้ยิ่งสร้างกระแสการกดดันให้ต่งมากขึ้น สื่อหลายสำนักต่างพิมพ์ข่าวเกี่ยวกับการลาออกเพิ่มขึ้น ยิ่งเมื่อมีข่าวลือว่ารัฐบาลจีนแผ่นดินใหญ่เตรียมตั้งเขาให้เป็นรองสภาที่ปรึกษาทางการเมืองประชาชนจีน ซึ่งอาจเป็นตำแหน่งที่รองรับให้กับเขาหลังจากลงจากตำแหน่งผู้บริหารเขตพิเศษฮ่องกง ต่งไม่ตอบคำถามสื่อในเรื่องนี้แต่สถานการณ์ภายในเป็นที่รับรู้แล้วว่าต่งจะลาออก
วันที่ 10 มีนาคม 2548 ต่ง เจี้ยนหฺวา ประกาศลาออกจากตำแหน่งผู้บริหารเขตพิเศษฮ่องกง โดยอ้าง “ปัญหาสุขภาพ” หลังจากนั้นเขาก็ได้บินไปปักกิ่งทันทีเพื่อรับตำแหน่งในสภาที่ปรึกษาทางการเมืองประชาชนจีน เวลาถัดมาคณะกรรมการการเลือกตั้งได้เลือกให้โดนัลด์ จางขึ้นมารับตำแหน่งเป็นผู้บริหารเขตพิเศษฮ่องกงคนถัดไป
บทบาทหลังจากลงจากอำนาจ > ความสัมพันธ์สหรัฐ-จีน

ในบทบาทฐานะของรองสภาที่ปรึกษาทางการเมืองประชาชนจีน ต่งมีบทบาทสำคัญในการกระจายและสร้างความรับรู้เรื่องเกี่ยวกับจีน หรือที่เราอาจจะเข้าใจโดยทั่วไปในฐานะของการขยายอิทธิพลทางวัฒนธรรมจีนไปยังต่างประเทศ โดยต่งได้ตั้งมูลนิธิแลกเปลี่ยนวัฒนธรรมจีน-สหรัฐอเมริกา (China-United States Exchange Foundation (CUSEF)) ขึ้นมา ซึ่งมีหน้าที่ในการให้ทุนกับมหาวิทยาลัยต่าง ๆ ในอเมริกา เพื่อส่งเสริมและสร้างเสริมความเข้าใจเกี่ยวกับจีนในมหาวิทยาลัย ทั้งนี้หลายฝ่ายกังวลถึงการเข้าถึงมหาวิทยาลัยจะสร้างอิทธิพลและสร้างกรอบให้กับนโยบายของมหาวิทยาลัย เพราะการให้ทุนของมหาวิทยาลัยแลกมาด้วยการที่ทางมหาวิทยาลัยจะต้องไม่มีนโยบายโจมตีหรือสร้างความเสียหายทางชื่อเสียงให้กับจีน รวมทั้งยังบังคับให้มีมาตรการขั้นเด็ดขาดในการกำราบนักศึกษาที่กระด้างกระเดื่องหรือโจมตีจีน ไม่ว่าจะเป็นคนชาติไหนก็ตาม
ซึ่งในขณะที่ทำเป็นหัวหน้าของมูลนิธิ ต่งก็ถูกจับตามองโดยสมาชิกวุฒิสภาของสหรัฐและนักการเมืองบางส่วนอย่างไม่ไว้วางใจเป็นจำนวนมาก
บทบาทหลังจากลงจากอำนาจ > ผู้กำหนดตัวผู้บริหารเขตพิเศษฮ่องกง

ต่ง เจี้ยนหฺวา ยังมีบทบาทในหน้าสื่อต่อไปจากบทบาทของเขาต่อการเมืองในฮ่องกง ที่มักจะมีการเจรจากับกลุ่มนักธุรกิจและเส้นสายทางการเมืองกับจีน จนได้รับฉายาว่า “Kingmakers” ในการทำให้คนที่เขาสนับสนุนสามารถก้าวขึ้นสู่ตำแหน่งผู้บริหารสูงสุดของเกาะฮ่องกงได้ เช่น ในการเลือกตั้งปี 2555 และ การเลือกตั้งปี 2560
ในการเลือกตั้งปี 2555 เขาได้ให้การสนับสนุนกับเหลียง ชุน หยิง นักการเมืองฝ่ายปักกิ่งที่มีสายสัมพันธ์อันดีกับสี จิ้นผิง เพียงแต่ในการเลือกตั้งในตอนนั้นเขาเป็นคนรองบ่อน ที่ไม่ได้มีคะแนนนิยมในฮ่องกง ต่งจึงระดมสรรพกำลังพร้อมด้วยกลุ่มคนที่มีความรู้ความสามารถ เอามาช่วยเหลือเหลียงในแคมเปญการหาเสียง และการทำงาน จนนำไปสู่ชัยชนะของเหลียง ชุน หยิงในการเลือกตั้งครั้งนั้น
อีกครั้งหนึ่งคือการเลือกตั้งเมื่อปี 2560 เมื่อเขาออกหน้าให้การสนับสนุนแคร์รี หลั่ม ทั้งจากหน้าสื่อและการล็อบบี้ยิสต์ ซึ่งเขาได้คุยกับทั้งคนที่มีสิทธิ์เลือกตั้งไปจนถึงคนระดับสูงในการเมืองระดับชาติจีนเพื่อให้การสนับสนุนแครี่ ลัม ด้วยมองว่าเธอนั้นมีศักยภาพพอที่จะคุมสถานการณ์ที่เกิดขึ้นนี้อยู่ รวมทั้งพยายามที่จะสกัดคู่แข่งไม่ให้ชนะ ซึ่งรวมถึงแผนการที่อาจจะทำให้การเลือกตั้งเป็นโมฆะได้หากแคร์รี หลั่มไม่ชนะการเลือกตั้ง ซึ่งส่วนหนึ่งที่ทำให้แคร์รี หลั่มชนะการเลือกตั้งก็มาจากการช่วยเหลือของต่งด้วยส่วนหนึ่ง
งีห้วน

| งีห้วน (ยฺหวี ฟาน) |
| --- | --- |
虞翻

นายกองร้อยทหารม้า (騎都尉 ฉีตูเว่ย์)
ดำรงตำแหน่ง ป. ค.ศ. 200 (200) – ป. ทศวรรษ 220
นายอำเภอฟู่ชุน (富春長 ฟู่ชุนจ่าง)
ดำรงตำแหน่ง ค.ศ. ? (?) – ค.ศ. ? (?)
เจ้าหน้าที่ปกครอง (功曹 กงเฉา่)
ดำรงตำแหน่ง ค.ศ. ? (?) – ค.ศ. ? (?)
 
ข้อมูลส่วนบุคคล
เกิด: ค.ศ. 164 นครยฺหวีเหยา มณฑลเจ้อเจียง
เสียชีวิต: ค.ศ. 233 (69 ปี) เขตปกครองตนเองกว่างซีจ้วง
บุตร: ยฺหวี ซื่อ ยฺหวี จง ยฺหวี ส่ง ยฺหวี ปิ่ง บุตรชายคนอื่น ๆ อีก 7 คน
อาชีพ: นักเขียนบทความ, ขุนนาง, นักเขียน
ชื่อรอง: จ้งเสียง (仲翔)

งีห้วน หรือ ยีหวน (จีน: 虞翻; ค.ศ. 164 – 233) หรือ ยฺหวี ฟาน ในภาษาจีนกลาง ชื่อรอง จ้งเสียง ขุนนางและนักปราชญ์แห่งง่อก๊กระหว่างยุคสามก๊กของจีน แต่เดิมรับราชการเป็นขุนนางตำแหน่งเล็ก ๆ ภายใต้ อองลอง ยีหวนภายหลังได้มารับราชการภายใต้ ซุนเซ็ก ซึ่งพิชิตพรมแดนเขต กั๋งตั๋ง (หรือ ง่อ) ในเหตุการณ์ที่เรียกว่า การพิชิตกังตั๋งของซุนเซ็ก ซุนเซ็กให้เกียรติเขาอย่างสูงและร้องขอให้เขาไปเกลี้ยกล่อม ฮัวหิม ให้ยอมแพ้ หลังจากซุนเซ็กถึงแก่กรรม ยีหวนยังคงรับราชการต่อภายใต้ ซุนกวน น้องชายของซุนเซ็กและผู้สืบทอด
งีห้วนถึงแก่กรรมระหว่างถูกเนรเทศที่ กวางสี เมื่อ ค.ศ. 233 ระหว่างรัชสมัยพระเจ้าซุนกวน
จี้ เยี่ยน

ขุนนางของรัฐง่อก๊ก (เสียชีวิต ค.ศ. 224)
| จี้ เยี่ยน |
| --- | --- |
暨豔

ราชเลขาธิการสำนักคัดเลือก (選曹尚書)
ดำรงตำแหน่ง ค.ศ. ? (?) – ค.ศ. 224 (224)
กษัตริย์: ซุนกวน
 
ข้อมูลส่วนบุคคล
เกิด: ไม่ทราบ ซูโจว มณฑลเจียงซู
เสียชีวิต: ค.ศ. 224
อาชีพ: ขุนนาง
ชื่อรอง: จื่อซิว (子休)

จี้ เยี่ยน (จีน: 暨豔; เสียชีวิต ค.ศ. 224) ชื่อรอง จื่อซิว (จีน: 子休) เป็นขุนนางจีนของรัฐง่อก๊กในยุคสามก๊กของจีน เป็นคนหุนหันพลันแล่น เห็นว่าตัวเองสูงส่งกว่าผู้อื่นและมักถือเอาหลักคุณธรรมสูงส่งในการวิจารณ์และดูหมิ่นผู้อื่น ขณะที่จี้ เยี่ยนรับราชการในสำนักคัดเลือก (เทียบเท่ากับแผนกทรัพยากรบุคคลในปัจจุบัน) ได้เสนอแนวคิดสุดโต่งในการปฏิรูประบบราชการโดยการลดขั้นและถอนถอนข้าราชการโดยพิจารณาจากการประเมินคุณธรรมประจำบุคคล แนวคิดของจี้ เยี่ยนไม่ได้การยอมรับอย่างมากเนื่องจากเขาสร้างความไม่พอใจให้กับเหล่าเพื่อนขุนนาง ซึ่งกล่าวหาว่าเขาประพฤติมิชอบและมีอคติ เมื่อเพื่อนขุนนางอย่างลกซุน, ลู่ เม่า และจู จฺวี้แนะนำให้จี้ เยี่ยนปรับเปลี่ยนพฤติกรรมที่ก้าวร้าว แต่จี้ เยี่ยนก็เพิกเฉิยต่อคำแนะนำที่หวังดีเหล่านั้น ในปี ค.ศ. 224 จี้ เยี่ยนฆ่าตัวตายหลังถูกปลดจากตำแหน่งด้วยข้อหาการประพฤติมิชอบ
ดูเพิ่ม

รายชื่อบุคคลในยุคสามก๊ก
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดสุพรรณบุรี พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ลดลงจากเดิม 1 ที่นั่งจากการเลือกตั้งเมื่อปี พ.ศ. 2548 โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตการเลือกตั้งที่ 1) และ 2 คน (สำหรับเขตการเลือกตั้งที่ 2)
ภาพรวม > ผลการเลือกตั้งแบบสัดส่วน (รวมทั้งจังหวัดสุพรรณบุรี)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | ชาติไทย | 296,269 | 68.92% | 2.42% |
|  | พลังประชาชน | 77,914 | 18.12% | 9.78% |
|  | อื่น ๆ | 55,704 | 12.96% | 7.36% |
| ผลรวม | ผลรวม | 429,887 | 100.00% | – |
คะแนนเลือกตั้งแบบสัดส่วนเปรียบเทียบจากผลคะแนนเลือกตั้งแบบบัญชีรายชื่อเมื่อปี พ.ศ. 2548
คะแนนเลือกตั้งแบบสัดส่วนพรรคพลังประชาชนเปรียบเทียบจากผลรวมคะแนนเลือกตั้งแบบบัญชีรายชื่อของพรรคพลังประชาชน (เดิม) และพรรคไทยรักไทย
ภาพรวม > ผลการเลือกตั้งแบบสัดส่วน (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | ชาติไทย> .คะแนนเสียง | ชาติไทย> .% | พลังประชาชน> .คะแนนเสียง | พลังประชาชน> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง ส> ส.แบ่งเขต.ผลการเลือกตั้ง ส.ส.แบ่งเขต.ผลการเลือกตั้ง ส.ส.แบ่งเขต |
| --- | --- | --- | --- | --- | --- | --- | --- | --- | --- |
| เขต 1 | 182,062 | 73.26% | 37,534 | 15.10% | 28,914 | 11.64% | 248,510 | 100.00% | ชาติไทย รักษาที่นั่ง |
| เขต 1 | 182,062 | 73.26% | 37,534 | 15.10% | 28,914 | 11.64% | 248,510 | 100.00% | ชาติไทย รักษาที่นั่ง |
| เขต 1 | 182,062 | 73.26% | 37,534 | 15.10% | 28,914 | 11.64% | 248,510 | 100.00% | ชาติไทย รักษาที่นั่ง |

| เขต 2 | 114,207 | 62.97% | 40,380 | 22.26% | 26,790 | 14.77% | 181,377 | 100.00% | ชาติไทย รักษาที่นั่ง |
| เขต 2 | 114,207 | 62.97% | 40,380 | 22.26% | 26,790 | 14.77% | 181,377 | 100.00% | ชาติไทย รักษาที่นั่ง |
| ผลรวม | 296,269 | 68.92% | 77,914 | 18.12% | 55,704 | 12.96% | 429,887 | 100.00% |  |
ภาพรวม > ผลการเลือกตั้งแบบแบ่งเขต (รวมทั้งจังหวัดสุพรรณบุรี)

| พรรค | พรรค | จำนวน ผู้สมัคร | ที่นั่ง> จน. | ที่นั่ง> +/– | ที่นั่ง>  % |
| --- | --- | --- | --- | --- | --- |
|  | ชาติไทย | 5 | 5 | 1 | 100.00% |
|  | พลังประชาชน | 5 | 0 |  | 0.00% |
|  | อื่น ๆ | 18 | 0 |  | 0.00% |
| ผลรวม | ผลรวม | 28 | 5 | 1 | 100.00% |
ภาพรวม > ผลการเลือกตั้งแบบแบ่งเขต (รายเขตเลือกตั้ง)

| เขตการเลือกตั้ง | ลำดับ | คะแนนที่ได้รับ> คะแนนเสียง | คะแนนที่ได้รับ> % | ผลการเลือกตั้ง |
| --- | --- | --- | --- | --- |
| เขต 1 | 1 | 209,989 | 86.26% | ชาติไทย รักษาที่นั่ง |
| เขต 1 | 2 | 199,290 | 81.86% | ชาติไทย รักษาที่นั่ง |
| เขต 1 | 3 | 197,821 | 81.26% | ชาติไทย รักษาที่นั่ง |
| เขต 2 | 1 | 108,905 | 59.48% | ชาติไทย รักษาที่นั่ง |
| เขต 2 | 2 | 108,831 | 59.44% | ชาติไทย รักษาที่นั่ง |
ผลการเลือกตั้งแบบสัดส่วน > คะแนนรวมทั้งหมดในกลุ่มจังหวัดที่ 7

กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 7
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 90,846 | 2.31 |
|  | รวมใจไทยชาติพัฒนา (2) | 52,434 | 1.33 |
|  | เครือข่ายชาวนาแห่งประเทศไทย (3) | 53,964 | 1.37 |
|  | ประชาธิปัตย์ (4) | 1,856,811 | 47.20 |
|  | พลังเกษตรกร (5) | – | – |
|  | รักเมืองไทย (6) | 26,720 | 0.68 |
|  | แรงงาน (7) | – | – |
|  | เกษตรกรไทย (8) | 32,347 | 0.82 |
|  | ประชาราช (9) | – | – |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 1,133,984 | 28.83 |
|  | ชาติไทย (13) | 564,684 | 14.36 |
|  | ดำรงไทย (14) | – | – |
|  | มัชฌิมาธิปไตย (15) | 63,154 | 1.61 |
|  | ชาติสามัคคี (16) | – | – |
|  | ความหวังใหม่ (17) | 16,387 | 0.42 |
|  | ประชากรไทย (18) | – | – |
|  | ประชามติ (19) | 12,156 | 0.31 |
|  | ไทเป็นไท (20) | 14,466 | 0.37 |
|  | พลังแผ่นดินไท (21) | – | – |
|  | มหาชน (22) | – | – |
|  | คุณธรรม (23) | – | – |
|  | ราษฎรรักไทย (24) | – | – |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 8,169 | 0.21 |
|  | เอกราช (28) | – | – |
|  | พลังแผ่นดิน (29) | 7,556 | 0.19 |
|  | สังคมธิปไตย (30) | – | – |
|  | นำวิถี (31) | – | – |

| บัตรดี | บัตรดี | 3,933,580 | 91.19 |
| บัตรเสีย | บัตรเสีย | 242,527 | 5.62 |
| ไม่ประสงค์ลงคะแนน | ไม่ประสงค์ลงคะแนน | 137,778 | 3.19 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 4,313,885 | 77.87 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 5,540,130 | 100.00 |
ผลการเลือกตั้งแบบสัดส่วน > ผู้สมัครที่ได้รับการเลือกตั้งในกลุ่มจังหวัดที่ 7

แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
พรรคประชาธิปัตย์ จำนวน 5 คน
พรรคพลังประชาชน จำนวน 3 คน
พรรคชาติไทย จำนวน 2 คน
| พรรคการเมือง | พรรคการเมือง | รายชื่อผู้สมัคร |
| --- | --- | --- |
| พรรคประชาธิปัตย์ |  |  พลตรี มนูญกฤต รูปขจร |
| พรรคประชาธิปัตย์ |  | นิพนธ์ วิสิษฐยุทธศาสตร์ |
| พรรคประชาธิปัตย์ |  | สุวโรช พะลัง |
| พรรคประชาธิปัตย์ |  | อรรถพร พลบุตร |
| พรรคประชาธิปัตย์ |  | ปัญญวัฒน์ บุญมี |
|  พรรคพลังประชาชน |  | ไชยา สะสมทรัพย์ |
|  พรรคพลังประชาชน |  |  พลตรี ศรชัย มนตริวัต |
|  พรรคพลังประชาชน |  |  ร้อยตำรวจโท เชาวริน ลัทธศักดิ์ศิริ |
| พรรคชาติไทย |  | กัญจนา ศิลปอาชา |
| พรรคชาติไทย |  | ประภัตร โพธสุธน |
ผลการเลือกตั้งแบบสัดส่วน > คะแนนรวมเฉพาะจังหวัดสุพรรณบุรี

ผลการเลือกตั้งสมาชิกสภาผู้แทนราษฎรแบบสัดส่วน จังหวัดสุพรรณบุรี
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 9,965 | 2.32 |
|  | รวมใจไทยชาติพัฒนา (2) | 4,121 | 0.96 |
|  | เครือข่ายชาวนาแห่งประเทศไทย (3) | 6,109 | 1.42 |
|  | ประชาธิปัตย์ (4) | 26,629 | 6.19 |
|  | พลังเกษตรกร (5) | – | – |
|  | รักเมืองไทย (6) | 1,490 | 0.35 |
|  | แรงงาน (7) | – | – |
|  | เกษตรกรไทย (8) | 1,169 | 0.27 |
|  | ประชาราช (9) | – | – |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 77,914 | 18.12 |
|  | ชาติไทย (13) | 296,269 | 68.92 |
|  | ดำรงไทย (14) | – | – |
|  | มัชฌิมาธิปไตย (15) | 2,157 | 0.50 |
|  | ชาติสามัคคี (16) | – | – |
|  | ความหวังใหม่ (17) | 1,205 | 0.28 |
|  | ประชากรไทย (18) | – | – |
|  | ประชามติ (19) | 707 | 0.17 |
|  | ไทเป็นไท (20) | 518 | 0.12 |
|  | พลังแผ่นดินไท (21) | – | – |
|  | มหาชน (22) | – | – |
|  | คุณธรรม (23) | – | – |
|  | ราษฎรรักไทย (24) | – | – |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 849 | 0.20 |
|  | เอกราช (28) | – | – |
|  | พลังแผ่นดิน (29) | 1,185 | 0.28 |
|  | สังคมธิปไตย (30) | – | – |
|  | นำวิถี (31) | – | – |

| บัตรดี | บัตรดี | 429,887 | 92.16 |
| บัตรเสีย | บัตรเสีย | 28,947 | 6.21 |
| ไม่ประสงค์ลงคะแนน | ไม่ประสงค์ลงคะแนน | 7,601 | 1.63 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 466,435 | 75.74 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 617,478 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยอำเภอเมืองสุพรรณบุรี อำเภอบางปลาม้า อำเภอสองพี่น้อง และอำเภออู่ทอง
| ผลการเลือกตั้งสมาชิกสภาผู้แทนราษฎร เขต 1 จังหวัดสุพรรณบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสุพรรณบุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสุพรรณบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสุพรรณบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสุพรรณบุรี> % | ผลการเลือกตั้งสมาชิกสภาผู้แทนราษฎร เขต 1 จังหวัดสุพรรณบุรี> ± |
| --- | --- | --- | --- | --- | --- |
|  | ชาติไทย  | บรรหาร ศิลปอาชา (1)* | 209,989 | 86.26 |  |
|  | ชาติไทย  | ณัฐวุฒิ ประเสริฐสุวรรณ (3)* | 199,290 | 81.86 |  |
|  | ชาติไทย  | วราวุธ ศิลปอาชา (2)* | 197,821 | 81.26 |  |
|  | พลังประชาชน  | ยุทธนา ลับบัวงาม (4) | 27,841 | 11.41 |  |
|  | พลังประชาชน  | กฤษณ์ อุ่นวิจิตร (5) | 21,135 | 8.68 |  |
|  | พลังประชาชน  | สมคิด สัมฤทธิ์สุทธิ์ (6) | 19,283 | 7.92 |  |
|  | ไทยร่ำรวย | สมพร พรายชื่น (12) | 4,313 | 1.77 |  |
|  | เครือข่ายชาวนาแห่งประเทศไทย   | สุเมธ เรืองเดช (7) | 2,177 | 0.89 |  |
|  | เครือข่ายชาวนาแห่งประเทศไทย   | ปั้น บุญศรี (9) | 2,020 | 0.83 |  |
|  | เครือข่ายชาวนาแห่งประเทศไทย   | วรรณพร ชาวเขาดิน (8) | 1,514 | 0.62 |  |
|  | ไทยร่ำรวย | เชษฐา พุทธรัตน์ (11) | 943 | 0.39 |  |
|  | ไทยร่ำรวย | ปฐมาวรรณ เกิดแสง (10) | 676 | 0.28 |  |
| บัตรดี | บัตรดี | บัตรดี | 243,449 | 90.99 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 8,483 | 3.17 | – |
| บัตรเสีย | บัตรเสีย | บัตรเสีย | 15,627 | 5.84 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 267,559 | 74.62 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 358,553 | 100.00 | — |
: ชาติไทย  รักษาที่นั่ง
: ชาติไทย  รักษาที่นั่ง
: ชาติไทย  รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบไปด้วยอำเภอดอนเจดีย์ อำเภอศรีประจันต์ อำเภอสามชุก อำเภอเดิมบางนางบวช อำเภอด่านช้าง และอำเภอหนองหญ้าไซ
| ผลการเลือกตั้งสมาชิกสภาผู้แทนราษฎร เขต 2 จังหวัดสุพรรณบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสุพรรณบุรี> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสุพรรณบุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดสุพรรณบุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดสุพรรณบุรี> % | ผลการเลือกตั้งสมาชิกสภาผู้แทนราษฎร เขต 2 จังหวัดสุพรรณบุรี> ± |
| --- | --- | --- | --- | --- | --- |
|  | ชาติไทย  | เสมอกัน เที่ยงธรรม (4)* | 108,905 | 59.48 |  |
|  | ชาติไทย  | ยุทธนา โพธสุธน (3)* | 108,831 | 59.44 |  |
|  | พลังประชาชน  | สหรัฐ กุลศรี (2) | 48,559 | 26.52 |  |
|  | พลังประชาชน  | เทียนชัย ปิ่นวิเศษ (1) | 38,509 | 21.03 |  |
|  | ไทยร่ำรวย | วิเชียร วัลทอง (13) | 10,320 | 5.64 |  |
|  |  ประชามติ | ฑีฆายุ เมืองช้าง (12) | 5,047 | 2.76 |  |
|  | ประชาธิปัตย์   | ธนิตศักดิ์ บ้านพลูหลวง (9) | 2,837 | 1.55 |  |
|  | ประชาธิปัตย์   | ปัญญา ทูลเสนีย์ (10) | 2,247 | 1.23 |  |
|  | เพื่อแผ่นดิน    | ธนินท์รัฐ ทิพย์สุคนธ์ (5) | 1,757 | 0.96 |  |
|  | ไทยร่ำรวย | สมพร ทองพระขันธ์ (14) | 1,653 | 0.90 |  |
|  | เครือข่ายชาวนาแห่งประเทศไทย   | อภิชัย กลัดเพชร (7) | 1,130 | 0.62 |  |
|  | เครือข่ายชาวนาแห่งประเทศไทย   | เบิ้ม กุลธี (8) | 1,120 | 0.61 |  |
|  | ความหวังใหม่  | ทวี พิมพขันธ์ (15) | 1,090 | 0.60 |  |
|  | ความหวังใหม่  | ศุภานัน เรืองศรี (16) | 782 | 0.43 |  |
|  | เพื่อแผ่นดิน    | สมประสงค์ ทิพย์สุคนธ์ (6) | 767 | 0.42 |  |
|  |  ประชามติ | ประทีป ธรรมอนันต์ (11) | 696 | 0.38 |  |
| บัตรดี | บัตรดี | บัตรดี | 183,092 | 92.07 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 7,720 | 3.88 | – |
| บัตรเสีย | บัตรเสีย | บัตรเสีย | 8,064 | 4.05 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 198,876 | 76.81 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 258,925 | 100.00 | — |
: ชาติไทย  รักษาที่นั่ง
: ชาติไทย  รักษาที่นั่ง
ดูเพิ่ม

จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
จังหวัดสุพรรณบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554